als_Latn dik_Latn sag_Latn
- “UNITETI” të ndarë: Adili shpallë shkrirjen në Aleancën për Shqiptarët, Ostreni nuk e pranon vendimin (VIDEO)
Numri një i Punëve të Jashtme, Nikolla Poposki ka konfirmuar që i dërguar i posaçëm gjerman, Johanes Hajndëll nesër do të zbret në Shkup. Siç është njoftuar më herët nga Ministria e Jashtme gjermane, Hajndëll pas konsultimeve në Berlin, shkon për konsiltime në Uashington, Hagë dhe Athinë dhe pastaj agjenda e tij është Shkupi. Pritet që ai të ketë takime me përfaqësuesit e partive nënshkruese të Marrëveshjes së Përzhinos. Hajndëll vjen si i dërguar i posaçëm i Gjermanisë në Maqedoni nga funksioni i ambasadorit gjerman në Vjenë.
Poposki ardhjen e Hajndëllit e ka vlerësuar si sinjal pozitiv “Ka së paku dy çështje për të cilat Gjermania mund të na ndihmojë. E para ka të bëjë me përforcimin e kredibilitetit të shumë premtimeve të përsëritura për atë që Maqedonia ka ardhmëri në kuadër të BE-së. Mendoj se ajo është sinjal që duhet ta presim nga Berlini. Çështja e dytë është sinjali që Gjermania ka interes që të jetë e përfshirë me çka de facto dërgohet edhe sinjal që nuk jemi të vetëm në një periudhë të gjatë kohore të pasigurtë rreth mundësive që të afrohemi drejt BE-së në kushte kur edhe vet BE përballet me sfidat e veta”, ka thënën Popovski.
Ndërkaq, në lidhje me deklaratën e djeshme të euroambasadorit, Aivo Orav për tejkalimin e shpejtë të krizës politike dhe nëse ka informata se cilat do të jenë masat ndaj Maqedonisë nëse tërhiqet rekomandimi, Poposki tha se nuk do të dëshironte të fliste për një skenar të tillë. “Ajo do të ishte negative për Maqedoninë në cilindo aspekt, nga ai ekonomik, politik, si dhe nga aspketi i aspiratave tona për anëtarësim në BE. Për këtë arsye mendoj se duhet të bëjmë gjithçka që një gjë e tillë mos të ndodh që këtë duhet ta shohim në një kornizë më të gjërë”, ka shtuar më tej Popovski.
Teuta Buçi /SHENJA/
als_Latn als_Latn als_Latn als_Latn ace_Latn